ΓΡΑΠΤΗ ΕΡΩΤΗΣΗ E-0694/97 υποβολή: Nel van Dijk (V) προς την Επιτροπή (6 Μαρτίου 1997)

Θέμα: Σύλληψη κρικητών στη Γαλλία

Ζήτησε το Εθνικό Κέντρο Επιστημονικής ώρευνας (SNRS) στο Στρασβούργο την έγκριση του γάλλου υπουργού Περιβάλλοντος όσον αφορά την σύλληψη κρικητών στο διοικητικό διαμέρισμα Bas Rhin;

Μπορούν οι συλλήψεις αυτές-για τις οποίες χορηγείται κάθε φορά έγκριση-να βλάψουν τον πλέον βιώσιμο πληθυσμό κρικητών στην Δυτική Ευρώπη ο οποίος όμως, όπως και οι υπόλοιποι πληθυσμοί στην Δυτική Ευρώπη, μειώνεται προφανώς παρά το αυστηρό καθεστώς προστασίας που ισχύει για τους κρικητούς, βάσει του άρθρου 12 της οδηγίας 92/43/ΕΟΚ ((ΕΕ L 206 της 22.7.1992, σελ. 7 )) για τους φυσικούς οικοτόπους;

Διαθέτει η γαλλική κυβέρνηση ερευνητικά στοιχεία τα οποία να αποδεικνύουν οτι η σύλληψη κρικητών στο διαμέρισμα Bas Rhinδεν παραβλάπτει την, σε ικανοποιητική κατάσταση, διατήρηση των πληθυσμών του συγκεκριμένου είδους στην περιοχή της φυσικής τους κατανομής, όπως αναφέρει το άρθρο 16 της οδηγίας για τους φυσικούς οικοτόπους;

Επέτυχε το Ινστιντούτο Φυσιολογίας της Ιατρικής Σχολής του Πανεπιστημίου του Στρασβούργου να αναπαραγάγει εντός διετίας κρικητούς; Δεν σημαίνει αυτό ότι για τη σύλληψη των κρικητών που ζουν ελεύθεροι στη φύση δεν πρέπει χορηγηθεί άδεια, δεδομένου ότι το άρθρο 16 της οδηγίας για τους φυσικούς οικοτόπους επιτρέπει τετοιες συλλήψεις μόνον αφόσον δεν υπάρχει καμία άλλη εναλλακτική λύση;

Εξέδωσε ο γάλλος υπουργός Περιβάλλοντος άδειες, κατά τα τελευταία έτη, για την σύλληψη κρικητών στο Bas Rhin;Συνόδευσε η γαλλική κυβέρνηση με τα κατάλληλα επιχειρήματα την έκθεση που πρέπει να συντάσσει κάθε δύο χρόνια για τις παρεκκκλίσεις από την οδηγία των φυσικών οικοτόπων, σύμφωνα με το άρθρο 16 και την διεβίβασε προς την Επιτροπή;

Έχει συμβουλεύσει προσφάτως η Επιτροπή Πανίδος του Εθνικού Συμβουλίου για την Προστασία της Φύσης τον γάλλο υπουργό να μην χορηγήσει έγκριση στο CNRS για την σύλληψη κρικητών;

Θα προσπαθήσει (και πάλι) η Επιτροπή να καταστήσει σαφές στη γαλλική κυβέρνηση ότι και η Γαλλία οφείλει να τηρεί την οδηγία για τους φυσικούς οικότοπους και ότι δεν μπορεί να τεθεί θέμα συλλήψεων άγριων κρικητών;

Συμπληρωματική απάντηση της κας Bjerregaard εξ ονόματος της Επιτροπής (30 Ιουνίου 1997)

Συμπληρώνοντας την απάντηση της 9ης Απριλίου 1997, η Επιτροπή να πληροφορεί το Αξιότιμο Μέλος του Κοινοβουλίου τα εξής:

Βάσει των πληροφοριών που έχουν παράσχει οι αρμόδιες γαλλικές αρχές, προκύπτει ότι ένα εργαστήριο του Στρασβούργου εκτελεί εδώ και πολλά χρόνια ερευνητικά προγράμματα χρησιμοποιώντας μεγάλα ινδικά χοιρίδια ως πειραματόζωα. Η σύλληψη των ζώων αυτών έχει επιτραπεί ενώ παράλληλα καταβλήθηκε κάθε δυνατή προσπάθεια ώστε να εξασφαλιστούν κίνητρα προκειμένου οι ενδιαφερόμενοι να στραφούν προς την εκτροφή των ως άνω πειραματόζωων. Οι πληθυσμοί του ινδικού χοιριδίου έχουν υποστεί σοβαρή μείωση στο φυσικό του ενδιαίτημα κατά τις τελευταίες δεκαετίες. Κύριο λόγο της μείωσης αυτής κατά τα φαινόμενα αποτελεί η τροποποίηση του φυσικούς του ενδιαιτήματος και όχι οι εξουσιοδοτημένες συλλήψεις. Κατά το 1997, το υπουργείο δεν έδωσε άδεια για ανάλογες συλλήψεις αφού εξέτασε τις ενδεχόμενες αρνητικές επιπτώσεις τους. Εν τούτοις, σε περίπτωση ζημιών σε καλλιέργειες, θα ήταν δυνατόν να επιτραπούν οι συλλήψεις, σύμφωνα με τις διατάξεις του άρθρου 16 της οδηγίας για τους φυσικούς οικοτόπους (92/43/ΕΟΚ).

Επί του παρόντος η Επιτροπή δεν έχει λάβει την ανά διετία συντασσόμενη έκθεση εκ μέρους των εθνικών γαλλικών αρχών για τις αποκλίσεις που προβλέπονται από τις διατάξεις της οδηγίας. Επί πλέον η Επιτροπή προτίθεται να υπενθυμίσει εκ νέου στη Γαλλία τις υποχρεώσεις που απορρέουν από την οδηγία αυτή.